Elseya albagula

Elseya albagula, juga dikenali sebagai Kura-kura Sentap Leher Putih, ialah spesies kura-kura dari keluarga Chelidae yang boleh membesar sehingga  panjang.

Spesies ini berasal dari tenggara Queensland, Australia, iaitu Sungai Burnett, Sungai Mary, dan Sungai Fitzroy. Mereka ialah kura-kura akuatik, dan bersifat maun, dengan menjadikan buah-buahan, algae dan tumbuhan akuatik sebagai makanan.

Penamaan spesies ini telah dusulkan oleh John Goode pada tahun 1960an lagi,Goode J. 1967. Freshwater tortoises of Australia and New Guinea (in the family Chelidae).  Melbourne: Landsdowne. 155 pp. dan akhirnya ia direkod dan disahkan pada tahun 2006. Spesies ini dinamakan dari perkataan Latin, alba = putih dan gula = tekak (bawah leher), yang merujuk kepada tompokan putih pada leher kura-kura betina yang nampak menonjol.

Tip tempatan bagi spesies ini ditemukan di Sungai Burnett yang terletak di tenggara Queensland, namun mereka juga boleh ditemui di Sungai Mary dan Lembangan Sungai Fitzroy di utara Burnett. Sesetengah sarjana pernah menyatakan spesies dari dua wilayah sungai itu adalah spesies yang berlainan, namun analisis DNA, morfologi, dan morfometrik tidak menyokong kenyataan tersebut.Georges A, Adams M. 1996. Electrophoretic delineation of species boundaries within the short-necked chelid turtles of Australia. Zoological Journal of the Linnean Society, London 118 :241–260.

Etimologi
Nama spesies, albagula diambil dari perkataan Latin, alba bermaksud putih dan perkataan gula membawa maksud tekak (bawah leher), merujuk kepada "Leher Putih" yang dapat dilihat pada kura-kura betina.

Ciri-ciri
Karapas (cangkerang) spesies ini berbentuk bujur. Kura-kura yang lebih muda, mempunyai jungkir di sepanjang karapasnya. Warna karapas bervariasi, dari coklat gelap hinggalah hitam. Licin tanpa gerigi. Manakala plastronnya pula gelap pada kura-kura dewasa dan lebih kecil berbanding karapas.

Mereka memiliki kepala yang besar. Biasanya berwarna coklat kehitaman dan kelabu. Kura-kura betina memiliki warna putih pada bahagian bawah leher.

Biologi

Haiwan ini boleh menyerap oksigen melalui kloaka, ketika berada di dalam air.

Pemuliharaan
Tiga faktor ancaman kepupusan haiwan ini. Pertama, pemburuan telur yang disebabkan oleh musang dan haiwan ternakan masyarakat tempatan.Hamman, M., Schauble, C.S., Limpus, D., Emerick, S.P., and Limpus, C.J. (2007). Management plan for the conservation of Elseya sp. (Burnett River) in the Burnett River Catchment. Environmental Protection Agency. Kedua, pembinaan empangan di kawasan sungai tempat habitat mereka yang menganggu ekologi seperti suhu air di sungai tersebut serta hakisan tanah, yang memusnahkan sarang telur mereka menyebabkan populasinya semakin menurun. Faktor terakhir ialah struktur empangan yang menyebabkan mereka tidak mampu bertahan hidup.

Pelbagai usaha telah dilakukan. Contohnya program inkubasi dan penetasan kura-kura telah dibuat oleh kerajaan tempatan Queensland. Perlindungan kawasan sarang penetasan telur juga telah diwartakan. Malah, laluan yang dikenali sebagai "Turtleways" telah dibina pada bahagian struktur empangan bagi mengelakkan sebarang kecelakaan terhadap haiwan ini.

Rujukan

Pautan luar

Category:Elseya (Pelocomastes)
Category:Kura-kura Australia